smcproject/ml-wiki-sentences huggingface dataset:
ഈ പശയിൽ പോളിമറുകളെ ഒരു സോൾവന്റിൽ (വെള്ളം) കലക്കി (സസ്പെൻഡ് ചെയ്ത്) വച്ചേക്കുന്നത് ആണ്.
കുപ്പിക്കുള്ളിൽ വച്ച് ഈ പോളിമറുകൾക്ക് പരസ്പരം ബോണ്ട് ചെയ്യാൻ പറ്റാത്തതിന് കാരണം കുപ്പിക്കുള്ളിലെ സോൾവന്റ് ആ പോളിമർ ബോണ്ടിംഗ് ഉണ്ടാകാതെ തടഞ്ഞ് നിർത്തുന്നു.
ഈ പശയെ നമ്മൾ തടി, പേപ്പർ, തുണി, എന്നിങ്ങനെ ഏതെങ്കിലും പ്രതലത്തിൽ പുരട്ടുമ്പോൾ ഈ സോൾവെന്റ് പതിയേ ഇല്ലാതാവും (നീരാവി ആയി മാറും), അപ്പോൾ അവിടെ ഉള്ള പോളിമറുകൾക്ക് തമ്മിൽ തമ്മിൽ ബോണ്ടിംഗ് സാധ്യമാകും.
കുപ്പിയിൽ പശ ഒട്ടുമുക്കാലും തീർന്ന് വരുമ്പോൾ ബാക്കി ഉള്ള പശ ഒട്ടിപ്പിടിച്ച് കട്ട ആകുന്നതിന് കാരണം കുറേ സോൾവന്റ് കുപ്പിക്കകത്ത് തന്നെയുള്ള വായുവിലേക്ക് ചേരുന്നതുകൊണ്ടാണ്.
സൂപ്പർ ഗ്ലൂ പോലെയുള്ള പശകൾ
ഇത്തരം പശയുടെ പ്രവർത്തനം നേരെ തിരിച്ചാണ്.
അതായത്, പശയിൽ വെള്ളം തട്ടിയാൽ മാത്രമേ ഇവിടെ ബോണ്ടിംഗ് നടക്കൂ.
അതിന് നമ്മൾ പ്രത്യേകിച്ച് വെള്ളം നൽകുന്നില്ല പകരം ആ സൂപ്പർഗ്ലൂ തുറന്ന് പുരട്ടുമ്പോൾ തന്നെ അന്തരീക്ഷത്തിൽ നിന്ന് നീരാവി (വെള്ളം) വന്ന് ആ പോളിമറുകളിൽ തട്ടി കട്ട പിടിക്കും.
അതുകൊണ്ട് അത്തരം ട്യൂബുകൾ തുറന്നാൽ, ആ ട്യുബിനുള്ളിലേക്ക് നീരാവി കയറിയാൽ, ബാക്കിയുള്ള പശ അതിനകത്തിരുന്ന് കട്ട പിടിക്കുകയും ചെയ്യും.
പടപ്പക്കര
കൊല്ലം ജില്ലയിലെ പേരയം പഞ്ചായത്തിൽ ഉൾപ്പെടുന്ന ഒരു ഗ്രാമമാണ്‌ പടപ്പക്കര .
അഷ്ടമുടി കായലിലെ ഒരു ഉപദ്വീപാണ് ഈ പ്രദേശം.
പടപ്പക്കരയിൽ പേരയം പഞ്ചായത്തിലെ നാലു വാർഡുകൾ ഉൾപ്പെടുന്നു.
ടൂറിസം സാധ്യതകൾ വളരെയേറെയേറെയുള്ള ഈ ഉപദ്വീപ്  മണക്കടവ്   പളളിയാതുരുത്ത് കുതിര മുനമ്പ് എന്നീ ദ്വീപുകളുമായി സമീപസ്ഥമാണ്    കായൽ ടൂറിസത്തിന് പേരുകേട്ടതാണ് അഷ്ടമുടിക്കായലിന്റെ ഈ തീരഭൂമി.
പടക്കപ്പൽക്കര ലോപിച്ചാണ് പടപ്പക്കര എന്ന പേര് ഉണ്ടായത്.
പടക്കപ്പലുകളുടെ  നിർമ്മാണവും അറ്റകുറ്റപ്പണികളും ഇവിടെ നടന്നിരുന്നു എന്നും മധ്യകാലത്ത് ചൈനാക്കാരുടെ വ്യാപാരക്കപ്പലുകൾ അഷ്ടമുടിക്കായലിൽ എത്തിയിരുന്നു എന്നും അഭ്യൂഹങ്ങളുണ്ട്.
പ്രധാനമായും ലത്തീൻ കത്തോലിക്കർ ആണ് ഇവിടെയുള്ളത് ഒട്ടേറെ ടൂറിസം പ്രോജക്ടുകൾ, അഷ്ടമുടിക്കായലിന്റെ ഈ തീരഭൂമിയിലുണ്ട് മണക്കടവ്  പളളിയാതുരുത്ത് കുതിര മുനമ്പ് എന്നീ തുരുത്തുൾ ഈ ഉപ ദ്വീപിനോട് ചേർന്നാണ്   " സുന്ദരതീരം " ടൂറിസം പ്രോജക്ട് പടപ്പക്കരയിലാണ്      കായൽ സൗന്ദര്യം ആസ്വദിക്കുവാനും പ്രകൃതിയുടെ അകൃത്രിമ ഭംഗി നേരിൽ കാണുവാനും ഒട്ടേറെ സ്വദേശികളും വിദേശിയരുമായ ടൂറിസ്റ്റുകൾ പടപ്പക്കരയിൽ എത്താറുണ്ട് പുറത്തേക്കുള്ള കണ്ണികൾ കൊല്ലം ജില്ലയിലെ വിദ്യാലയങ്ങള് Archived 2008-02-02 at the Wayback Machine .
കേരളത്തിലെ എസ്. എസ്. എല്.
സി പരീക്ഷാകേന്ദ്രങ്ങള് Archived 2007-09-25 at the Wayback Machine .
പടപ്പാട്ട്
അറബി മലയാള സാഹിത്യത്തിലെ ഒരു വിഭാഗമാണ് പടപ്പാട്ടുകൾ .
യുദ്ധത്തിനുപോകുന്ന ഭടന്മാർ പാടുന്ന പാട്ട് എന്നാണ് ഇത്കൊണ്ട് വിവക്ഷിക്കുന്നത്.1836 ൽ രചിക്കപ്പെട്ട സഖൂം പടപ്പാട്ട് ആണ് ആദ്യമായി പഴക്കം ചെന്ന പടപ്പാട്ട് ആയി കണ്ടെടുക്കപ്പെട്ടിട്ടുള്ളത്.1616 ൽ സഖൂൻ പടയൂർ എന്ന പേരിൽ വരിഷായ് മുഹിയുദ്ദീൻ പൂളവാർ എന്ന മധുരൈ സ്വദേശിയാണ് ഇത് രചിക്കപ്പെട്ടത്.
പിന്നീട് അറബി മലയാളത്തിലേക്ക് വിവർത്തനം ചെയ്യുകയായിരുന്നു.
കായൽപ്പട്ടണത്തുകാരനും മതപണ്ഡിതനുമായിരുന്ന അലിം ഉമർ ലബ്ബ ആണ് ഇത് അറബി മലയാളത്തിലേക്ക് വിവർത്തനം ചെയ്തത്.
പ്രസിദ്ധ മാപ്പിളപ്പാട്ട് കവി മോയിൻ കുട്ടി വൈദ്യർ സഖൂൻ പടപ്പാട്ട് വ്യാപകമായി തൻറെ കൃതികൾക്ക് ഇശൽ ആയി ഉപയോഗപ്പെടുത്തിയിരുന്നു.
അദ്ദേഹത്തിൻറെ മാസ്റ്റർ പീസ് ആയി പരിഗണിക്കുന്ന ബദർ പടപ്പാട്ടിന് ഇശൽ നൽകുന്നതിൽ സഖൂൻ പടപ്പാട്ടിന് പങ്കുണ്ടായിരുന്നു.
വിവിധ വിഭാഗങ്ങൾ
പടപ്പാട്ടുകളെ പൊതുവമായി നാല് വിഭാഗങ്ങളായി തരം തിരിക്കുന്നു.
ഇസ്ലാമിക നാടോടി കഥകൾ: ഇസ്ലാം മതവുമായി ചരിത്രപരമായി ബന്ധമില്ലെങ്കിലും കേട്ടുപോന്ന നാടോടി കഥകളിലാണ് ഇവ ഉൾപ്പെടുന്നത്.
സഖൂം പടപ്പാട്ടിലെയും ജിന്ന് പടപ്പാട്ടിലെയും പാട്ടുകൾ ഈ ഗണത്തിലാണ് ഉൾപ്പെടുന്നത്.
ഇസ്ലാമിക ചരിത്രം : ഇസ്ലാമിൻറെ ആദ്യകാല ചരിത്രമാണ് ഇതിൽ പ്രതിപാദ്യ വിഷയം.
പ്രവാചകൻ മുഹമ്മദ് നബിയുടെ കാലത്ത് നടന്ന യുദ്ധങ്ങളും ഇതിൽ പ്രധാനമായും ഉൾപ്പെടുന്നു.
ബദർ പടപ്പാട്ട് , ഹുനൈൻ പടപ്പാട്ട് , കർബല പടപ്പാട്ട് എന്നിവ ഈ വിഭാഗത്തിലുൾപ്പെടുന്നു.
മാപ്പിള ചരിത്രം : പോർച്ചുഗീസ്,ഇംഗ്ലീഷ് വിദേശ ശക്തികളുടെ കോളനിവത്ക്കരണത്തിനെതിരെ കേരളത്തിലെ മുസ്ലിം നേതാക്കളുടെ പോരാട്ടങ്ങളും ജന്മിമർക്കെതിരെയുള്ള സമരങ്ങളുമാണ് വീരകൃത്യങ്ങളാണ് ഈ വിഭാഗത്തിലുൾപ്പെടുന്നത്.
കോട്ടൂർപ്പള്ളി മാല, മോയിൻകുട്ടി വൈദ്യരുടെ മലപ്പുറം പടപ്പാട്ട് (188) തുടങ്ങിയവ ഈ ഗണത്തിലുൾപ്പെടുന്നു.
and the ചേറൂർ പടപ്പാട്ട് . 'സാരസർഗുണ തിരുതരുളമാല' എന്ന ചേറൂർ പടപ്പാട്ട് (1843-ൽ ഏഴ് മാപ്പിള കലാപകാരികളും ബ്രിട്ടീഷ് പട്ടാള റജിമെന്റിലെ 60-ൽപരം വരുന്ന സൈനികരും തമ്മിൽ ചേറൂരിൽ വെച്ച് ഏറ്റുമുട്ടിയ ചരിത്രസംഭവത്തിന്റെ ആഖ്യാനം), മലപ്പുറം പടപ്പാട്ട് (1734-ൽ മലപ്പുറത്തെ മുസ്‌ലിംകളും പാറനമ്പിയുടെ സൈന്യവും തമ്മിൽ പൂളക്കമണ്ണിൽ ഏറ്റുമുട്ടിയതിന്റെ പുനരാഖ്യാനം ആണ് ഇതിൽ പരാമർശം) ഏറെ പ്രശസ്‌തമായ ചേറൂർ പടപ്പാട്ട്‌ അറബി മലയാളത്തിൽ അച്ചടിച്ചുകൊണ്ടിരിക്കേ ബ്രിട്ടീഷ്‌ പട്ടാളം പ്രസ്സ്‌ കണ്ടുകെട്ടിയിരുന്നു ആദ്യ വീരഗാഥകളിൽ ഏറ്റവും ശ്രദ്ധേയമാണ് വെളിയങ്കോട് കുഞ്ഞി മരക്കാരെ കുറിച്ചുള്ളത്.17 വയസ്സായ മാപ്പിളപെൺകുട്ടിയെ പോർച്ചുഗീസ് തെമ്മാടികളുടെ കയ്യിൽ നിന്ന് രക്ഷിക്കുന്നതാണ് ഇതിൻറെ ഇതിവൃത്തം.
പക്ഷെ അവസാനം കുഞ്ഞിമരക്കാർ പോർച്ചുഗീസുകാരാൽ കൊല്ലപ്പെടുകയായിരുന്നു.
കാൽപ്പനിക പാട്ടുകൾ : തീർത്തും ഭാവാനാപൂർണ്ണമായ സൃഷ്ടികളാണ് ഇതിലുൾപ്പെടുന്നത്.
എലിപ്പട എന്ന കൃതിയിൽ പഞ്ചതന്ത്രം കഥകളിലെ പൂച്ചയും എലികളും തമ്മിൽ 3 ദിവസത്തോളം നീണ്ടുനിന്ന സാങ്കൽപ്പിക യുദ്ധമാണ് ഉൾപ്പെടുന്നത്.
പടയണി (ചലച്ചിത്രം) ഇംഗ്ലീഷ് വിലാസം https://ml.wikipedia.org/wiki/Padayani_(film)
മലയാളചലച്ചിത്രനടൻ സുകുമാരന്റെ നിർമ്മാണത്തിൽ മമ്മൂട്ടി , മോഹൻലാൽ , ദേവൻ എന്നിവർ പ്രധാന കഥാപാത്രങ്ങളെ അവതരിപ്പിച്ച് 1986-ൽ പുറത്തിറങ്ങിയ മലയാളചലച്ചിത്രമാണ് പടയണി .
ടി.എസ്. മോഹനാണ് ഈ ചിത്രം സംവിധാനം ചെയ്തിരിക്കുന്നത്.
സുകുമാരന്റെ മകൻ ഇന്ദ്രജിത്ത് ആദ്യമായി അഭിനയിച്ച ചലച്ചിത്രവുമാണ് പടയണി.
സുകുമാരൻ നിർമ്മിച്ച രണ്ടു ചലച്ചിത്രങ്ങളിലൊന്നാണ് പടയണി.
ഇരകളാണ് രണ്ടാമത് നിർമ്മിച്ച ചലച്ചിത്രം.
അഭിനേതാക്കൾ മോഹൻലാൽ - രമേശ് മമ്മൂട്ടി - സുധാകരൻ അടൂർ ഭാസി - ശങ്കരൻ ദേവൻ - എസ്.ഐ. രാജശേഖരൻ പ്രിയ - രജിനി ശോഭന - രാധ സുകുമാരൻ ടി.ജി. രവി ജോണി - സുധാകരന്റെ ചെറുപ്പകാലം ഇന്ദ്രജിത്ത് - രമേശിന്റെ ചെറുപ്പകാലം ശബ്ദട്രാക്ക്
The music was composed by A. T. Ummer and the lyrics were written by Poovachal Khader .
No. Song Singers Lyrics Length (m:ss) 1 "ഹൃദയം ഒരു വല്ലകി" കെ. എസ്. ചിത്ര , സുനന്ദ പൂവച്ചൽ ഖാദർ 2 "ഹൃദയം ഒരു വല്ലകി" കെ. ജെ. യേശുദാസ് , പി ജയചന്ദ്രൻ പൂവച്ചൽ ഖാദർ 3 "ഹൃദയം ഒരു വല്ലകി" (Bit) മോഹൻലാൽ പൂവച്ചൽ ഖാദർ പുറത്തേക്കുള്ള കണ്ണികൾ പടയണി ഇന്റർനെറ്റ് മൂവി ഡാറ്റാബേസിൽ
പടന്ന ഗ്രാമപഞ്ചായത്ത് ഇംഗ്ലീഷ് വിലാസം https://ml.wikipedia.org/wiki/Padanna_Gramapanchayath പടന്ന ഗ്രാമപഞ്ചായത്ത് അപരനാമം: പടർന്ന പടന്ന ഗ്രാമപഞ്ചായത്ത് 12°10′32″N 75°08′55″E ﻿ / ﻿ 12.1756929°N 75.1487374°E ﻿ / 12.1756929; 75.1487374 ഭൂമിശാസ്ത്ര പ്രാധാന്യം ഗ്രാമപഞ്ചായത്ത് രാജ്യം ഇന്ത്യ സംസ്ഥാനം കേരളം ജില്ല കാസർഗോഡ് വില്ലേജ് {{{വില്ലേജ്}}} താലൂക്ക്‌ ബ്ലോക്ക് നിയമസഭാ മണ്ഡലം തൃക്കരിപ്പൂർ ലോകസഭാ മണ്ഡലം കാസർഗോഡ് ഭരണസ്ഥാപനങ്ങൾ പ്രസിഡന്റ് കുഞിക്കണ്ണൻ വൈസ് പ്രസിഡന്റ് സെക്രട്ടറി വിസ്തീർണ്ണം 13.39 ചതുരശ്ര കിലോമീറ്റർ വാർഡുകൾ എണ്ണം ജനസംഖ്യ 17608 ജനസാന്ദ്രത 1315/ ച.
കാസർഗോഡ് ജില്ലയിലെ ഹോസ്ദുർഗ് താലൂക്കിൽ നീലേശ്വരം ബ്ളോക്കിൽ ഉൾപ്പെടുന്ന ഒരു ഗ്രാമപഞ്ചായത്താണ് .
13.39 ചതുരശ്ര കിലോമീറ്റർ വിസ്തീർണ്ണമുള്ള പഞ്ചായത്തിന്റെ അതിരുകൾ തെക്ക് വലിയപറമ്പ ഗ്രാമപഞ്ചായത്തും, കിഴക്ക് തൃക്കരിപ്പൂർ , പിലിക്കോട് ഗ്രാമപഞ്ചായത്തുകളും, വടക്ക് ചെറുവത്തൂർ , പിലിക്കോട് ഗ്രാമപഞ്ചായത്തുകളും, പടിഞ്ഞാറ് അറബിക്കടലുമാണ് .
പഴയ മദിരാശി സംസ്ഥാനത്തിൽപ്പെട്ട തെക്കേ കർണാടകത്തിൻറെ തെക്കേഅറ്റത്ത് കിടക്കുന്ന പടന്ന ഉദിയന്നൂർ എന്നീ ഗ്രാമങ്ങൾ ചേർന്നാണ് പടന്ന ഗ്രാമപ്പഞ്ചായത്തുണ്ടായത്.
ഈ പ്രദേശങ്ങൾ ചിറയ്ക്കൽ രാജാവിൻറെ അധീനതയിലായിരുന്നു ചിറയ്ക്കൽ രാജാവിൻറെ കാര്യസ്ഥൻമാരായി മായിൻമൂപ്പനും കൊടാകരകണ്ണനും ഈ പ്രദേശങ്ങളിൽ ജോലി നിർവഹിച്ചിട്ടുണ്ട്.
ബ്രിട്ടീഷുകാരുടെ കാലത്ത് പടന്ന, ഉദിന്നൂർ ഗ്രാമങ്ങളുടെ ഭരണപരവും, നീതിന്യായപരവുമായ കാര്യങ്ങൾ നിയന്ത്രിക്കാൻ വെവ്വേറെ അധികാരികൾ (പട്ടേലര) ഉണ്ടായിരുന്നു.
പഞ്ചായത്തിലെ ചിലഭാഗങ്ങൾ കേന്ദ്രീകരിച്ച് ബ്രഹ്മണരും മറ്റു ചില ഭാഗങ്ങളിൽ ഈഴവരും താമസിച്ചിരുന്നു.
കാലക്രമേണ കോട്ടിക്കുളം, പള്ളിക്കര, മുട്ടം, എടക്കാട്, പഴയങ്ങാടി, തൃക്കരിപ്പൂർ എന്നിവിടങ്ങളിൽ നിന്നും കുടിയേറിപാർത്തവരാണ് പടന്നയിലെ മുസ്ലീം വിഭാഗം.
മുൻകാലങ്ങളിൽ ജലഗതാഗതമാണ് പ്രധാനമായും ഉണ്ടായിരുന്നത് നീലേശ്വരം അഴി മുതൽ വളപട്ടണം വരെ നീണ്ടു കിടക്കുന്ന പുഴയുടെ തീരത്തുള്ള പടന്ന, ഉദിന്നൂർ പ്രദേശത്ത് പുരാതനകാലം മുതൽ ജനങ്ങൾ താമസിച്ചുവന്നിരുന്നു.
ഭക്ഷ്യവസ്തുക്കളും, കെട്ടിടനിർമ്മാണ വ്സുതുക്കളും മലബാറിലെ പ്രസിദ്ധ വാണിജ്യകേന്ദ്രമായിരുന്ന കണ്ണൂരിൽ നിന്നും കക്കാട് പുഴസുൽത്താൻ തോട്വളപട്ടണംപുഴ എന്നിവയിലൂടെ ചീനവഴിയായി എത്തിക്കുകയാണുണ്ടായത്.
തെക്കുവടക്കായി നീണ്ടുകിടക്കുന്ന ഉദിനൂർ, പടന്ന വില്ലേജുകൾ ഉൾപ്പെട്ടതാണ് പടന്ന ഗ്രാമപഞ്ചായത്ത്.
1954-മുതൽ 1962-വരെ ഉദിനൂർ പഞ്ചായത്ത്, പടന്ന പഞ്ചായത്ത് എന്നീ രണ്ടു പഞ്ചായത്തുകളായി പ്രവർത്തിച്ചു.
തുടർന്ന് രണ്ട് പഞ്ചായത്തുകളും സംയോജിപ്പിച്ചുകൊണ്ട് പടന്ന പഞ്ചായത്ത് രൂപീകൃതമായി.
ഗൾഫിലെത്തിയ ആദ്യ പടന്നക്കാരൻ.
പടന്നയുടെ ചരിത്രത്തിൽ നിന്നും ഒരിക്കലും  പ്രവാസത്തെ ഒഴിച്ചു നിർത്താൻ കഴിയില്ല..
ഇന്ത്യയുടെ തുറമുഖ പട്ടണങ്ങളായിരുന്ന മംഗലാപുരം ബോംബെ , കറാച്ചി എന്നിവിടങ്ങളിൽ തുടങ്ങിയ പടന്നയുട പ്രവാസം പിന്നീട് ബർമ്മ , സിലോൺ എന്നീ അയൽ രാജ്യങ്ങളിലും മലേഷ്യ , സിംഗപ്പൂർ തുടങ്ങിയ അന്നത്തെ വികസിത രാജ്യങ്ങളിലേക്കും നീങ്ങി..
ആവിടെയൊക്കെ കൂലി തൊഴിലിളിയായും ചെറുകിട കച്ചവടക്കാരായും മറ്റ് മലയാളികളെ പോലെ പടന്നക്കാരും സാന്നിദ്ധ്യമറിയിച്ചു..
എന്നാൽ ഈ രാജ്യങ്ങളിൽ അടിക്കടി ഉണ്ടായ ആഭ്യന്തര പ്രശ്നങ്ങളും സാമ്പത്തിക പ്രതിസന്ധിയും പലരെയും പോലെ പടന്നക്കാരെയും തിരിച്ചു വരവിലേക്കെത്തിച്ചു..!
ആ കാലഘട്ടത്തിൽ തന്നെയാണ് ഗൾഫെന്ന അക്ഷയ ഖനിയുടെ വാതായനവും മെല്ലെ തുറക്കാൻ തുടങ്ങിയത്..
MVഅഹമ്മദ്..
ഒരു സാധാരണ പടന്നക്കാരനെ പോലെ എം വി അഹമ്മദ് എന്ന മായിങ്കാട്ടെ അഹമ്മച്ചയും ജീവിതം തുന്നി പിടിപ്പിക്കുവാൻ കണ്ടെത്തിയത് ബോംബെ നഗരത്തെ തന്നെയാണ്..
വളരെ ചെറുപ്പത്തിൽ തന്നെ , രാജ്യത്തെ സ്വാതന്ത്ര്യ സമരം കത്തി ജ്വലിക്കുന്ന കാലഘട്ടത്തിൽ ആദ്ദേഹം ബോംബെയിലെത്തി..
അതിനിടെ സ്വാതന്ത്ര്യ സമരാവേശത്തിൽ 1945 ൽ ജയപ്രകാശ് നാരായണൻ നയിച്ച ഒരു ജാഥയ്ക്കൊപ്പം അഹമച്ച കറാച്ചിയിലെത്തി..
കുറച്ച് കാലം അവിടെ ഹോട്ടൽ കച്ചവടം ഉണ്ടായിരുന്ന നാട്ടുകാരനോടൊത്ത് സഹായിയായി കൂടി..
ആ സമയത്താണ് ഗൾഫ് കുടിയേറ്റം ആരംഭിക്കാൻ തുടങ്ങിയത്..
പലരെയും പോലെ കേട്ടറിഞ്ഞ ഗൾഫിൻറെ മോഹന സ്വപ്നം അഹമ്മദ് എന്ന ചെറുപ്പക്കാരൻറെ ഉളളിലും അല തല്ലാൻ തുഠങ്ങി..
ഇന്ത്യയിൽ നിന്ന് നേർ വഴിയിലൂടെ നിയമ രൂപത്തിൽ ഗൾഫ് സഞ്ചാരമൊന്നും അന്ന് തുടങ്ങിയിരുന്നില്ല്ല്ലോ..!
പോം വഴി പായ് കപ്പലും , ഉരവും പോലെയുളള വെല്ലുവിളികൾ നേരിട്ടു കൊണ്ടുളള അനധികൃത യാത്ര മാത്രം..!
1952 ൽ കറാച്ചീയിൽ നിന്ന് തിരിച്ച് ഗുജറാത്തിലെത്തിയ അഹമ്മച്ച ഗൾഫിലേക്ക് കടക്കാനുളള ശ്രമമാരംഭിച്ചു..
ഒത്ത് കിട്ടിയത് ഒരു പായ കപ്പലായിരുന്നു..
അസാമമാന്യ ധെെര്യവും മന ശക്തി ഉളളവർക്കേ പായ കപ്പൽ യാത്ര നടത്താൻ കഴിയുകയുളളൂ..
കൂടെയുളള ചില മറു നാട്ടുകാർ പിന്തിരിഞ്ഞെങ്കിലും അഹമ്മച്ച ധെെര്യ പൂർവ്ലം ആറോ ഏഴോ ആൾക്കാർ മാത്രമുളള ആ പായ കപ്പലിൽ യാത്ര തുടർന്നു..
കാറ്റിൻറെ ദിശക്കനുസരിച്ച് നീങ്ങുന്ന ആ വാഹനം  പരിചയ കുറവുളളവർക്ക് ബുദ്ധിമുട്ടും സാഹസികവുമാണ്...
ദിവസങ്ങൾക്കൊടുവിൽ എത്തി പെട്ടത് ബഹ്റെെനിൽ..!
ഗൾഫ് രാജ്യങ്ങളൊന്നും റിപ്പബ്ളിക്കാകാതെ നാട്ടു രാജ്യങ്ങൾ മാത്രമായിരുന്നു ആ കാലം..
രണ്ട് കൊല്ല കാലം കിട്ടുന്ന ജോജിയുമായി ബഹ്റെെനിൽ കഴിഞ്ഞെങ്കിലും പ്രതീക്ഷിച്ച പോലെ സംതൃപ്തനാവാത്തതിൽ ആഹമച്ച മറ്റൊരു സാഹസിക യാത്രയിലൂടെ നാട്ടിലേക്ക് തിരിച്ചു..!
എന്നാൽ അഹമ്മദിൻറെ ഗൾഫ് സ്വപ്നം അതോടെ അവസാനിച്ചിരുന്നില്ല..
കുറച്‌ മാസങ്ങൾക്ക് ശേഷം വീണ്ടും 1955 ൽ അദ്ദേഹം പത്തേമാരിയിൽ രണ്ടാം മോഹവുമായി യാത്ര തുടങ്ങി..
ലക്ഷ്യം സ്വപ്നങ്ങളുറങ്ങുന്ന ദുബായ്...!
ആഴ്ചകൾക്ക് ശേഷം ഖോർഫക്കാൻ തീരത്തിനടുത്ത് നങ്കൂരമിട്ട ലാഞ്ചിയിൽ നിന്നും കുടെയുളള പല സംസ്ഥാനക്കാരോടൊപ്പം നീന്തി കരയിലേക്ക്...
നനഞ്ഞൊട്ടിയ വസ്ത്രമല്ലാതെ മറ്റൊന്നും കയ്യിലില്ലാതെ വഴിയിൽ കണ്ട അറബിൊളുടെ കാരുണ്യം കൊണ്ട് നടന്നും അപൂർവ്ലമായി കണ്ട വാഹനത്തിലുളളവരുട ഔദാര്യം കൊണ്ടും  അഹമച്ച അബൂദാബിമിലെത്തി..
പത്ത് വർഷത്തോളം അബുദാബിയിൽ വിവിധ ജോലികളിൽ..
U A E എന്ന രാജ്യം നിലവിൽ വന്നിരുന്നില്ല..
വിനിമയമായുണ്ടായത് ഇന്ത്യൻ കറൻസി..!!
1965 ൽ അദ്ദേഹം , അന്നവിടെ എത്തിയ പയ്യന്നൂർ സ്വദേശിയയ സഹോദരി ഭർത്താവിൻറെ നിർദ്ദേശത്തിൽ ഫുജെെറയിലെത്തുന്നു...
ആവിടെ ഒരു കച്ചവട സ്ഥാഫനം തുടങ്ങുന്നു..
ഗൾഫിലെത്തിയ പന്ത്രണ്ട് വർഷങ്ങൾക്ക് ശേഷമാണ് നാട്ടിലേക്കുളള ആദ്യ തിരിച്ചു വരവ്..
1971 ൽ U A E എന്ന രാജ്യം നിലവിൽ വന്നതോടെ , ആ രാജ്യം കൂടുതൽ പുരോഗതിയിലേക്ക് കുതിച്ചു..
ദുബെെയിലേക്കുളള കുത്തൊഴുക്കും തുടങ്ങി..
സഹോദരങ്ങളും ബന്ധുക്കളും പരിചയക്കാരുമടക്ക് നിരവധി പടന്നക്കാരും അഹമച്ചാരെ സഹായത്താൽ കടൽ കടന്നു...
1978 ൽ പെട്ടെന്നുണ്ടായ നെഞ്ച് വേദനയെ തുടർന്ന് 55 ാമത്തെ വയസ്സിൽ ഫുജെെറയിൽ വെച്ച് തന്നെ പടന്നയിലെ അല്ല , അഭിവക്ത കണ്ണൂർ ജില്ലയിൽ നിന്ന് തന്നെ ആദ്യമായി ഗൾഫിലെത്തിയ MV അഹമ്മദ് എന്ന മായിങ്കാട്ടെ അഹമ്മച്ച മരണപ്പെട്ടു..
ഇന്ന് ഗൾഫ് ആകെ മാറി..
നാടും നാട്ടിലേക്കുളള ദൂരവും കുറഞ്ഞു..
ഗൾഫിൻറെ പുരോഗതി പടന്നയിലെ മിക്ക കുടുംബത്തെയും , പടന്നയുടെ മത സാസ്കാരി രംഗത്തെയും ഏറെ  മെച്ചപ്പെടുത്തിയിട്ടുണ്ട്..
തീർച്ചയായും ഓർക്കേണ്ടതുണ്ട് .
,
പടന്നക്കാരായ ഓരോ  പ്രവാസിയും ..
അഹമച്ച എന്ന ഈ മുൻഗാമിയെ....
( മുൻ പ്രവാസികളോടും അഹമച്ചാരെ ചില ബന്ധുക്കളോടും ചോദിച്ചറിഞ്ഞതിൽ നിന്നും ലഭിച്ച വിവരം ക്രോഡികരിച്ചതാണ് ..വർഷങ്ങൾ പറഞ്ഞതിൽ ചെറിയ വ്യത്യാസങ്ങൾ വരാനുളള സാധ്യത തളളി കളയുന്നില്ല) കേരളത്തിലെ ഗ്രാമപഞ്ചായത്തുകളുടെ പട്ടിക പുറമെ നിന്നുള്ള കണ്ണികൾ പടന്ന ഗ്രാമപഞ്ചായത്ത് Archived 2020-10-01 at the Wayback Machine .
പടപ്പ ഈ ലേഖനത്തിനു മിഴിവേകാൻ ചിത്രങ്ങൾ ചേർക്കുന്നത് നന്നായിരിക്കും.
ഇംഗ്ലീഷ് വിലാസം https://ml.wikipedia.org/wiki/Ellipanthus_tomentosus
പശ്ചിമഘട്ടത്തിലെ നനവാർന്ന നിത്യഹരിതവനങ്ങളിൽ കണ്ടുവരുന്ന ഇടത്തരം നിത്യഹരിതവൃക്ഷമാണ് പടപ്പ അല്ലെങ്കിൽ പടപ്പൻ .
( ശാസ്ത്രീയനാമം : Ellipanthus tomentosus ) .
ഇന്ത്യ , ശ്രീലങ്ക , മ്യാന്മർ എന്നിവിടങ്ങളിൽ കാണുന്നു.
ശാഖകൾ പടർന്നു പന്തലിക്കുന്ന വൃക്ഷം.
ഇലകളുടെ മുകൾവശം എണ്ണമയംപോലെ മിനുത്തതും അടിവശം നേർത്തരോമം നിറഞ്ഞതും.
തടിക്ക് ഈടും ബലവും കുറവാണ്.
ഗുരുതരമായ വംശനാശഭീഷണിയുള്ളതായി ഇവിടെ കാണുന്നു.
അവലംബം പുറത്തേക്കുള്ള കണ്ണികൾ വിവരണവും ചിത്രങ്ങളും കൂടുതൽ ചിത്രങ്ങൾ
പടപ്പറമ്പ്
മലപ്പുറം ജില്ലയിലെ ഒരു ചെറുപട്ടണമാണ് പടപ്പറമ്പ് .
ജില്ലാആസ്ഥാനമായ മലപ്പുറത്തുനിന്നും 10കി.
മി. അകലെയായി സ്ഥിതിചെയ്യുന്നു.
കോട്ടക്കൽ - പെരിന്തൽമണ്ണ പാത ഇവിടം വഴി കടന്നുപോകുന്നു.
മങ്കട നിയമസഭാ മണ്ഡലത്തിലും മലപ്പുറം ലോകസഭാ  മണ്ഡലത്തിലും ഉൾപ്പെടുന്ന ഇവിടം കുറുവ - പുഴക്കാട്ടിരി പഞ്ചായത്തുകൾ അതിർത്തി പങ്കുവെക്കുന്നു.
കുറുവ പഞ്ചായത്ത്‌   ആസ്ഥാനം പ്രവർത്തിക്കുന്നത് ഇവിടെയാണ് പ്രവർത്തിക്കുന്നത് .
ധാരാളം ബസ്സുകൾ ഇവിടെ നിന്നും മലപ്പുറം , പെരിന്തൽമണ്ണ , കോട്ടക്കൽ , കാടാമ്പുഴ, വളാഞ്ചേരി , കൊളത്തൂർ, പുലാമന്തോൾ, മങ്കട തുടങ്ങിയ സ്ഥലങ്ങളിലേക്ക്  സർവീസ് നടത്തുന്നു.
ഇവയിൽ മിക്കവയും മിനി ബസ്സുകളാണ്.
ഇവ മിക്കവയും പടപ്പറമ്പ്- മലപ്പുറം പാതയിലാണ് സർവീസ് നടത്തുന്നത്.
അതിനാൽ തന്നെ  രണ്ടു പെട്രോൾ പമ്പുകളും ഇവിടെ പ്രവർത്തിക്കുന്നു.
കൂടുതൽ മിനിബസ്സുകൾ ഇവിടെ നിന്നും സർവീസ് നടത്തുന്നതിനാൽ വാർത്തകളിലും പടപ്പ റ മ്പ് ഇടം പിടിക്കാറുണ്ട്.
കോട്ടക്കൽ - പെരിന്തൽമണ്ണ റോഡ്‌ ഇതുവഴി ആണ് കടന്നു പോകുന്നത്.
നിരവധി കച്ചവടസ്ഥാപനങ്ങളും ഇവിടെ പ്രവർത്തിക്കുന്നു.
ധാരാളം വിദ്യഭ്യാസ സ്ഥാപനങ്ങളും ആരാധനാലയങ്ങളും ഇവിടെ ഉണ്ട് .
പടന്നക്കാട് ഇംഗ്ലീഷ് വിലാസം https://ml.wikipedia.org/wiki/Padannakad പടന്നക്കാട് അപരനാമം: പടന്നക്കാട് പടന്നക്കാട് 12°15′56″N 75°06′51″E ﻿ / ﻿ 12.2655758°N 75.1140555°E ﻿ / 12.2655758; 75.1140555 ഭൂമിശാസ്ത്ര പ്രാധാന്യം ഗ്രാമം രാജ്യം ഇന്ത്യ സംസ്ഥാനം കേരളം ജില്ല കാസർഗോഡ് ഭരണസ്ഥാപനം(ങ്ങൾ) കാഞ്ഞങ്ങാട്, നീലേശ്വരം നഗരസഭ ' ' ' വിസ്തീർണ്ണം കണക്കാക്കിയിട്ടില്ല ചതുരശ്ര കിലോമീറ്റർ ജനസംഖ്യ കണക്കാക്കിയിട്ടില്ല ജനസാന്ദ്രത കണക്കാക്കിയിട്ടില്ല/ ച.
മീ കോഡുകൾ • തപാൽ • ടെലിഫോൺ 671314 ++467 സമയമേഖല UTC +5:30 പ്രധാന ആകർഷണങ്ങൾ കാർഷിക ഗവേഷണത്തോട്ടം
കേരളത്തിലെ കാസർഗോഡ് ജില്ലയിലെ കാഞ്ഞങ്ങാട് , നീലേശ്വരം എന്നീ നഗരസഭകളിൽ വ്യാപിച്ചുകിടക്കുന്ന സാമാന്യം വലിയൊരു ഗ്രാമമാണു് പടന്നക്കാട് .
നെഹ്രു ആർട്സ് ആൻഡ് സയൻസ് കോളേജ്, കാർഷിക കോളേജ് , കാർഷിക ഗവേഷണ തോട്ടം , ടീച്ചേഴ്സ് ട്രൈനിംങ് സെന്റർ , തുടങ്ങിയ വിദ്യാഭ്യാസ ഗവേഷണ സ്ഥാപനങ്ങൾ ഇവിടെ സ്ഥിതിചെയ്യുന്നു.
പടയണിവെട്ടം ദേവീക്ഷേത്രം ഈ ലേഖനം ഏതെങ്കിലും സ്രോതസ്സുകളിൽ നിന്നുള്ള വേണ്ടത്ര തെളിവുകൾ ഉൾക്കൊള്ളുന്നില്ല.
ആലപ്പുഴ ജില്ലയിൽ വള്ളികുന്നം പഞ്ചായത്തിൽ പടയണിവെട്ടം എന്ന സ്ഥലത്താണ് പടയണിവെട്ടം ദേവീക്ഷേത്രം സ്ഥിതിചെയ്യുന്നത്.
ക്ഷേത്രത്തിന്റെ പേര് സൂചിപ്പിക്കുന്നതുപോലെ പടയണി എന്ന കലാരൂപത്തിന് വളരെയേറെ പ്രാധാന്യം ലഭിച്ചിരുന്ന ഒരു ക്ഷേത്രമാണിത്.
സർവേശ്വരിയായ ഭഗവതി ആദിപരാശക്തിയുടെ രണ്ടു പ്രധാന ഭാവങ്ങളായ ദുർഗ്ഗയും ഭദ്രകാളിയും തുല്യപ്രാധാന്യത്തോടെ ഒരു മതിൽക്കെട്ടിനുള്ളിൽ രണ്ടു ശ്രീകോവിലുകളിലായി കഴിയുന്ന ക്ഷേത്രമാണിത്.
പ്രധാന പ്രതിഷ്ഠയെ കൂടാതെ ബാല ഗണപതി , യക്ഷിയമ്മ എന്നിവർ ചുറ്റമ്പലത്തിനുള്ളിലും നാഗരാജാവ് , നാഗയക്ഷി, യോഗീശ്വരൻ, കർണൻ, മാടൻ, മറുത, യക്ഷി എന്നിവർ ചുറ്റമ്പലത്തിന് പുറത്തും പ്രതിഷ്ഠയായുണ്ട്.
വിവിധ കരകളിൽ നിന്നു തിരഞ്ഞെടുക്കപ്പെടുന്ന സമിതിയാണ് ക്ഷേത്രഭരണം നടത്തുന്നത്.
മേടത്തിലാണ് ഉത്സവം .
പത്തുദിവസം നീളുന്ന ഉത്സവം.
പടയണിയോടെ ഉത്സവം ആരംഭിക്കുന്നു.
മേടം ഒന്നിന് ആറാട്ടോടെ അവസാനിക്കും.
കെട്ടുകാഴ്ച ഗംഭീരമായി നടത്തുന്നു.
വള്ളികുന്നം പരിയാരത്തുകുളങ്ങര ദേവിയും പടയണിവട്ടം ദേവിയും സഹോദരിമാരാണ് എന്ന് കരുതിവരുന്നു.
പടയണിവെട്ടത്തെ പടയണി അതിപ്രസിദ്ധമാണ്.
പടയണിയുടെ ഈറ്റില്ലമായ കടമ്മനിട്ടയിൽ നിന്നും ആശാനും ശിഷ്യരും എത്തിയാണ് പടയണി ചടങ്ങുകൾ നടത്തുന്നത്.
പടയപ്പ ഇംഗ്ലീഷ് വിലാസം https://ml.wikipedia.org/wiki/Padayappa
1999ൽ കെ.എസ്. രവികുമാർ സംവിധാനം ചെയ്ത തമിഴ് ചലച്ചിത്രമാണ് പടയപ്പ .
രജനീകാന്ത് , സൗന്ദര്യ , രമ്യ കൃഷ്ണൻ , ശിവാജി ഗണേശൻ , എന്നിവരാണ് പ്രധാന വേഷം അവതരിപ്പിച്ചത്.
ഒരു മെക്കാനിക്കൽ എഞ്ചിനീയറാണ് പടയപ്പ, മൂന്ന് വർഷത്തിന് ശേഷം തന്റെ സഹോദരിയുടെ വിവാഹത്തിൽ പങ്കെടുക്കാൻ ഗ്രാമത്തിലേക്ക് മടങ്ങുന്നു.
അവന്റെ സഹോദരി അവരുടെ അമ്മാവന്റെ മകൻ സൂര്യപ്രകാശുമായി വിവാഹനിശ്ചയം കഴിഞ്ഞു.
താമസത്തിനിടയിൽ, അവൻ വസുന്ധരയെ കാണുകയും അവളുമായി പ്രണയത്തിലാകുകയും ചെയ്യുന്നു.
എന്നിരുന്നാലും, അവളുടെ വീട്ടുടമസ്ഥയായ നീലാംബരിയോടുള്ള ലജ്ജയും ഭയവും വസുന്ധരയെ അവളുടെ വികാരങ്ങൾ പ്രകടിപ്പിക്കുന്നതിൽ നിന്ന് തടയുന്നു.
കൂടാതെ പടയപ്പയുമായി പ്രണയത്തിലായ സൂര്യപ്രകാശിന്റെ സഹോദരിയാണ് നീലാംബരി.
ഒരു സംഭവവികാസത്തിൽ, പടയപ്പയുടെ പിതാവിന്റെ വളർത്തു സഹോദരൻ കുടുംബ സ്വത്തിൽ ഒരു പങ്ക് ആവശ്യപ്പെടുന്നു.
ഗ്രാമത്തിലെ പ്രധാനിയായ പടയപ്പയുടെ പിതാവ് തന്റെ പൂർവ്വികരുടെ ആചാരങ്ങൾ പിന്തുടരുകയും സ്വത്ത് ഭാഗിക്കാൻ വിസമ്മതിക്കുകയും പകരം സ്വത്ത് മുഴുവൻ വളർത്തു സഹോദരന് നൽകുകയും ചെയ്യുന്നു.
ഇത് പടയപ്പയുടെ കുടുംബത്തെ വീട് വിടാൻ പ്രേരിപ്പിക്കുന്നു.
ഈ ഞെട്ടൽ താങ്ങാനാവാതെ പടയപ്പയുടെ അച്ഛൻ മരിക്കുന്നു.
പടയപ്പയുടെ സഹോദരിയുമായുള്ള തന്റെ വിവാഹം സൂര്യപ്രകാശ് റദ്ദാക്കി, പടയപ്പയുടെ പിതാവിന്റെ വളർത്തു സഹോദരന്റെ മകളെ വിവാഹം കഴിക്കാൻ തീരുമാനിച്ചു, ഇപ്പോൾ പടയപ്പയുടെ പിതാവിന്റെ സ്വത്ത്.
അതിനിടയിൽ, തന്റെ വസ്തുവിലെ ഒരു കുന്ന് കട്ടിയുള്ള ഗ്രാനൈറ്റ് ആണെന്ന് പടയപ്പ കണ്ടെത്തുന്നു, ഇത് ഗ്രാനൈറ്റ് ബിസിനസ്സ് ആരംഭിക്കാൻ അനുവദിക്കുകയും അതിൽ നിന്ന് അവൻ സമ്പന്നനാകുകയും ചെയ്യുന്നു.
തന്റെ ഗ്രാമത്തിലെ പാവപ്പെട്ടവരെ സഹായിക്കാനും അവർക്ക് ജോലി നൽകാനും അദ്ദേഹം പണം ഉപയോഗിക്കുന്നു.
അവന്റെ ബിസിനസ്സ് അഭിവൃദ്ധി പ്രാപിച്ചപ്പോൾ, അവന്റെ കുടുംബത്തിന് വീണ്ടും സ്ഥിരതാമസമാക്കാൻ കഴിയും.
പടയപ്പ തന്റെ പിതാവിന്റെ ഗ്രാമത്തലവന്റെ സ്ഥാനം ഏറ്റെടുക്കുന്നു, അവന്റെ സഹോദരി അവന്റെ കമ്പനിയിൽ ജോലി ചെയ്യുന്ന എഞ്ചിനീയർമാരിൽ ഒരാളെ വിവാഹം കഴിച്ചു.
വസുന്ധരയോടുള്ള പടയപ്പയുടെ പ്രണയത്തെക്കുറിച്ച് അറിഞ്ഞപ്പോൾ നീലാംബരി അവളോട് അസൂയപ്പെടുന്നു, അവളുടെ മാതാപിതാക്കൾ പടയപ്പയുടെ വിധവയായ അമ്മയോട് നീലാംബരിയെ പടയപ്പയെ വിവാഹം കഴിക്കാൻ അനുവദിക്കണമെന്ന് അപേക്ഷിക്കുന്നു.
എന്നിരുന്നാലും, എല്ലാവരേയും അത്ഭുതപ്പെടുത്തിക്കൊണ്ട്, പടയപ്പയുടെ അമ്മ പടയപ്പയ്ക്കും വസുന്ധരയ്ക്കും വിവാഹാലോചന നടത്തുകയും സൂര്യപ്രകാശിനെയും അവന്റെ അച്ഛനെയും ഗ്രാമം മുഴുവൻ നാണംകെടുത്തുകയും ചെയ്യുന്നു.
പടയപ്പയുടെ പിതാവിന്റെ മരണശേഷം സൂര്യപ്രകാശ് അവളെ അപമാനിച്ചതിനുള്ള പ്രതികാരമായിരുന്നു ഇത്.
അപമാനം സഹിക്കവയ്യാതെ നീലാംബരിയുടെ അച്ഛൻ ആത്മഹത്യ ചെയ്തു.
നീലാംബരി വസുന്ധരയെ ഒരു കാളയെ അഴിച്ചുവിട്ട് കൊല്ലാൻ ശ്രമിക്കുമ്പോൾ പടയപ്പ അവളെ രക്ഷിക്കുന്നു, അതിനുശേഷം ഇരുവരും വിവാഹം കഴിക്കുന്നു.
വിവാഹത്തെത്തുടർന്ന്, 18 വർഷമായി പടയപ്പയെക്കുറിച്ച് മാത്രം ചിന്തിച്ച് നീലാംബരി സൂര്യപ്രകാശിന്റെ വീട്ടിലെ ഒരു മുറിയിൽ പൂട്ടിയിടുന്നു.
കടുത്ത സാമ്പത്തിക പ്രതിസന്ധിയിലായ പിതാവിന്റെ വളർത്തു സഹോദരനെ പടയപ്പ സഹായിക്കുന്നു.
തൽഫലമായി, പടയപ്പയുടെ പിതാവിന്റെ വളർത്തുസഹോദരൻ അവനോട് കടപ്പെട്ടിരിക്കുന്നു, അവന്റെ തെറ്റുകൾക്ക് പടയപ്പയുടെ മാപ്പ് തേടുന്നു.
പടയപ്പ അവനോട് ക്ഷമിക്കുന്നു.
ഇപ്പോൾ രണ്ട് പെൺമക്കളുടെ പിതാവായ പടയപ്പയോട് പ്രതികാരം ചെയ്യാൻ നീലാംബരി പദ്ധതിയിടുന്നു.
പടയപ്പയുടെ മൂത്ത മകൾ അനിത പഠിക്കുന്ന അതേ കോളേജിൽ തന്നെ പഠിക്കുന്ന ചന്ദ്രപ്രകാശ് "ചന്ദ്രു" എന്നൊരു മകനുമുണ്ട് സൂര്യപ്രകാശിന്.
അനിതയെ തന്നോട് പ്രണയത്തിലാക്കാൻ നീലാംബരി ചന്ദ്രുവിനെ ഉപദേശിക്കുന്നു.
അതേ സമയം അനിതയെ തന്റെ സഹോദരിയുടെ മകനുമായി വിവാഹം കഴിപ്പിക്കാനും പടയപ്പ ആലോചിക്കുന്നു.
ചന്ദ്രുവിനെ അനിതയുമായി പ്രണയം നടിച്ച നീലാംബരി, തന്റെ മാതാപിതാക്കളുടെ ഇഷ്ടമുള്ള വരനെ വിവാഹം കഴിക്കാൻ ആഗ്രഹിക്കുന്നില്ലെന്നും താൻ മറ്റൊരാളുമായി പ്രണയത്തിലാണെന്നും അനിതയെ പ്രേരിപ്പിച്ച് പടയപ്പയെ അപമാനിക്കാൻ പദ്ധതിയിടുന്നു.
വിവാഹച്ചടങ്ങിൽ, നീലാംബരി പറഞ്ഞതുപോലെ അനിത ചെയ്തുകഴിഞ്ഞാൽ, അടുത്ത മുഹൂർത്ത ദിവസത്തിനകം അനിതയെ കാമുകനുമായി ഒന്നിപ്പിക്കുമെന്ന് പടയപ്പ ശപഥം ചെയ്യുന്നു.
നീലാംബരിയുടെ കൽപ്പന പ്രകാരമാണ് ചന്ദ്രു അനിതയുമായി ശരിക്കും പ്രണയത്തിലായതെന്ന് പടയപ്പ കണ്ടെത്തുന്നു.
പടയപ്പ ചന്ദ്രുവിനെയും അനിതയെയും വിവാഹം കഴിക്കാൻ ക്ഷേത്രത്തിലേക്ക് കൊണ്ടുപോകുമ്പോൾ, നീലാംബരിയും സൂര്യപ്രകാശും അവരെ തടയാൻ വേട്ടയാടുന്നു.
പിന്തുടരുന്നതിനിടയിൽ സൂര്യപ്രകാശ് ഒരു വാഹനാപകടത്തിൽ കൊല്ലപ്പെടുന്നു.
മെഷീൻ ഗണ്ണുമായി നീലാംബരി ചന്ദ്രുവും അനിതയും വിവാഹിതരായ ക്ഷേത്രത്തിലെത്തി പടയപ്പയെ കൊല്ലാൻ ശ്രമിക്കുന്നു.
പകരം, പടയപ്പ ഒരു കാളയെ ആക്രമിക്കുന്നതിൽ നിന്ന് തടഞ്ഞുകൊണ്ട് അവളുടെ ജീവൻ രക്ഷിക്കുന്നു, അതേ സമയം അവൾ അവനുനേരെ എറിയുന്ന വെടിയുണ്ടകളിൽ നിന്ന് രക്ഷപ്പെടുന്നു.
തന്റെ പിതാവിന്റെ മരണത്തിന് പ്രതികാരം ചെയ്യുന്നതിൽ താൻ പരാജയപ്പെട്ടുവെന്ന് അറിഞ്ഞതിന്റെ അപമാനത്തോടൊപ്പം ജീവിക്കുന്നതിനുപകരം, തന്റെ ജീവൻ ശത്രുവിൽ നിന്ന് രക്ഷിച്ചതിന്, അടുത്ത ജന്മത്തിൽ പടയപ്പയോട് പ്രതികാരം ചെയ്യുമെന്ന് വാഗ്ദാനം ചെയ്ത് നീലാംബരി ആത്മഹത്യ ചെയ്യുന്നു.
അവളുടെ ആത്മാവിന് ശാന്തി ലഭിക്കാനും ഒടുവിൽ മോക്ഷം ലഭിക്കാനും പടയപ്പ പ്രാർത്ഥിക്കുന്നു.
അഭിനയിച്ചവർ രജനികാന്ത് : പടയപ്പ ശിവാജി ഗണേശൻ : ധർമലിംഗം പടയപ്പയുടെ അച്ഛൻ രമ്യ കൃഷ്ണൻ : നീലാംബരി സൗന്ദര്യ : വസുന്ധര അബ്ബാസ്: ചന്ദ്രപ്രകാശ് പ്രീത: പടയപ്പയുടെ മകൾ ലക്ഷ്മി: പടയപ്പയുടെ അമ്മ സിത്താര : പടയപ്പയുടെ അനുജത്തി രാധാരവി : നീലാംബരിയുടെ അച്ഛൻ നാസർ : സൂര്യപ്രകാശ് മണിവണ്ണൻ : പടയപ്പയുടെ അച്ഛന്റെ അനുജൻ സെന്തിൽ : അഴകേശൻ രമേഷ് ഖന്ന: പടയപ്പയുടെ കൂട്ടുകാരൻ പാട്ടുകൾ
വൈരമുത്തുവാണ് രചന നിർവഹിച്ചത്.
എ.ആർ. റഹ്മാൻ സംഗീതം നിർവഹിച്ചു.
Track listing # ഗാനം ഗായകർ ദൈർഘ്യം 1.
"എൻ പേരു പടയപ്പ" എസ്.പി. ബാലസുബ്രഹ്മണ്യം 5:23 2.
"മിൻസാര കണ്ണാ" ശ്രീനിവാസ് , നിത്യശ്രീ മഹാദേവൻ 6:17 3.
"സുത്തി സുത്തി" എസ്.പി. ബാലസുബ്രഹ്മണ്യം , Harini 6:26 4.
"വെറ്റി കൊടി" ശ്രീറാം Chorus 4:39 5.
"ഓ ഓ ഓ ഓ കിക്കേ ഏറുതേ" Mano , Febi 5:27 6.
"Theme" Instrumental 2:29 റിലീസ്
1999 ഏപ്രിൽ 9ന് ഈ ചിത്രം പുറത്തിറങ്ങി.
മികച്ച തമിഴ് നടിക്കുള്ള ഫിലിംഫെയർ പുരസ്കാരം: രമ്യ കൃഷ്ണൻ അവലംബം ↑ http://www.imdb.com/title/tt0213969/ ↑ http://www.ranker.com/list/padayappa-cast-and-actors-in-this-movie/reference?var=2 utm_expid=16418821-27.
IWS5qTkdT1y0VVg72wOjSw.1 utm_referrer=http%3A%2F%2Fwww.google.co.in%2Furl%3Fsa%3Dt%26rct%3Dj%26q%3D%26esrc%3Ds%26source%3Dweb%26cd%3D18%26cad%3Drja%26uact%3D8%26ved%3D0CFsQFjAHOAo%26url%3Dhttp%253A%252F%252Fwww.ranker.com%252Flist%252Fpadayappa-cast-and-actors-in-this-movie%252Freference%26ei%3DreurU6yJK5CWuASZnYD4BA%26usg%3DAFQjCNE1B5jVzVTWNBI6iMTrBEJGSat1Nw%26sig2%3DbL88lx_SfLxqXWw8BeYbhA%26bvm%3Dbv.69837884%2Cd.c2E ↑ http://www.rajinikanth.com/songs/padayappas.htm ↑ http://tnking.in/videos/index.php?dir=Actor%20Hits/Mp4/Rajini%20Hits/Padayappa p=1 sort=0 ↑ http://www.cscsarchive.org:8081/MediaArchive/art.nsf/(docid)/396667312D9B1C48652569400062A3BA%5Bപ്രവർത്തിക്കാത്ത+കണ്ണി%5D പുറം കണ്ണികൾ
പത്താം പീയൂസിന്റെ സഭ ഇംഗ്ലീഷ് വിലാസം https://ml.wikipedia.org/wiki/Society_of_St.
_Pius_X
പാരമ്പര്യവാദികളായ കത്തോലിക്കാ പുരോഹിതരുടെ ഒരു അന്താരാഷ്ട്രസമൂഹമാണ് പത്താം പീയൂസിന്റെ സഭ (Society of Saint Pius X).
SSPX എന്ന ചുരുക്കപ്പേരിലും ഈ സമൂഹം അറിയപ്പെടുന്നു.
1970-ൽ ഫ്രഞ്ചുകാരനായ മാർസെൽ ലെഫെബ്‌വ്രെ മെത്രാപ്പോലീത്ത സ്ഥാപിച്ചതാണിത്.
"വിശുദ്ധ പത്താം പീയൂസിന്റെ പുരോഹിതസാഹോദര്യം" (Priestly Fraternity of St.Pius X) എന്നാണ് ഇതിന്റെ ഔദ്യോഗികനാമം.
വത്തിക്കാനുമായി കലഹിച്ചു നിന്ന ഈ തീവ്രയാഥാസ്ഥിതിക വിഭാഗവുമായി പുനരൈക്യപ്പെടാനുള്ള ശ്രമങ്ങൾ ഉപേക്ഷിക്കപ്പെട്ടിട്ടില്ല.
മാർപ്പാപ്പായുടെ അനുമതിയില്ലാത സഭാസ്ഥാപകനായ ലെഫെബ്‌വ്രെ മെത്രാപ്പോലീത്ത 1988-ൽ മെത്രാൻ പദവിയിലേക്കുയർത്തിയ നാലു സഭാംഗങ്ങളുടെ സഭാഭ്രഷ്ട് ബെനഡിക്ട് 16-ആമൻ മാർപ്പാപ്പ 2009-ൽ പിൻവലിച്ചിരുന്നു.
എങ്കിലും, അച്ചടക്കസംബന്ധമായതെന്നതിനുപരി വിശ്വാസപരമായ കാരണങ്ങളാൽ, പത്താം പീയൂസിന്റെ സഭക്ക് കാനോനികസാധുത ഇല്ലെന്നും അതിനാൽ, ആ സഭയിലെ പുരോഹിതശുശ്രൂഷകൾ കത്തോലിക്കാസഭയിൽ സാധുവല്ലെന്നും ബെനഡിക്ട് പതിനാറാമൻ മാർപ്പാപ്പ വ്യക്തമാക്കിയിട്ടുണ്ട്.
എന്നാൽ ഈ വിഷയത്തിൽ കത്തോലിക്കാസഭയുടെ നേതൃത്വം, അക്ഷരാർത്ഥത്തിലുള്ള ഔദ്യോഗിക നിലപാടും, പ്രയോഗത്തിൽ അതിനു വിപരീതമായ അനൗദ്യോഗിക നിലപാടും ചേർന്ന ഇരുമുനനയമാണ് (two-pronged policy) പിന്തുടരുന്നതെന്ന് പത്താം പീയൂസ് സഭ കരുതുന്നു.
ലിഖിതപ്രസ്താവനയ്ക്കു വിപരീതമായി പത്താം പീയൂസ് സഭയുടെ നിയമപരവും സാധുവുമായ അസ്തിത്വം അംഗീകരിക്കുന്ന പ്രായോഗിക നടപടികൾ മാർപ്പാപ്പ സ്വീകരിച്ചിട്ടുണ്ടെന്ന് അവർ വിശദീകരിക്കുന്നു.
അവലംബം ↑ "അന്തിമവിശകലനത്തിൽ, പത്താം പീയൂസ് സഭക്ക് കത്തോലിക്കാ സഭയിൽ നിയമസാധുത ഇല്ലെന്നത് അനുശാനപരമായ കാരണങ്ങളാലെന്നതിനുപരി വിശ്വാസപരമായ കാരണങ്ങളാലാണ്. നിയമസാധുത ഇല്ലാത്ത കാലത്തോളം, പത്താം പീയൂസ് സഭയിലെ അംഗങ്ങൾക്ക് കത്തോലിക്കാ സഭയിൽ സാധുവായ ശുശ്രൂഷ ചെയ്യാനാവില്ല."
ബെനഡിക്ട് പതിനാറാമൻ മാർപ്പാപ്പ, 2009 മാർച്ച് 10-ന് കത്തോലിക്കാ സഭയിലെ മെത്രാന്മാർക്കെഴുതിയ കത്തിൽ ↑ http://www.remnantnewspaper.com/Archives/2010-1031-mccall-fellay.htm
പത്താം ലോക്‌സഭ ഇംഗ്ലീഷ് വിലാസം https://ml.wikipedia.org/wiki/10_th_Lok_Sabha
1991മെയ്-ജൂൺ സമയത്ത്  നടത്തിയ 1991 ഇന്ത്യൻ പൊതു തിരഞ്ഞെടുപ്പിൽ തെരഞ്ഞെടുക്കപ്പെട്ട അംഗങ്ങളുടെ പട്ടിക - പത്താം ലോകസഭയുടെ  കാലം, ( 20 ജൂൺ 1991 മുതൽ10 മേയ് 1996വരെ ) ആയിരുന്നു.
ഇന്ത്യൻ പാർലമെന്റിന്റെ ഉപരിസഭയായ  രാജ്യസഭയിൽ നിന്നുള്ള നാല് സിറ്റിംഗ് അംഗങ്ങളെ 1991 ലെ പൊതുതെരഞ്ഞെടുപ്പിന് ശേഷം പത്താം ലോക്സഭയിലേക്ക് തിരഞ്ഞെടുത്തു.
ഇന്ത്യൻ നാഷണൽ കോൺഗ്രസിലെ പി വി നരസിംഹറാവു 1991 ജൂൺ 21 ന് 1996 മെയ് 16 വരെ ഇന്ത്യയുടെ പ്രധാനമന്ത്രിയായി.
ഐ‌എൻ‌സി 244 സീറ്റുകൾ നേടിയ ശേഷം കഴിഞ്ഞ ഒമ്പതാം ലോക്സഭയേക്കാൾ 47 കൂടുതൽ.
1996 ഇന്ത്യൻ പൊതുതെരഞ്ഞെടുപ്പിന് ശേഷം 1996 മെയ് 15 നാണ് അടുത്ത പതിനൊന്നാം ലോക്സഭ രൂപീകരിച്ചത്.